Talijanski biskupi odobrili su upotrebu izmijenjene verzije molitve "Očenaš" na misama.

Kao što je papa Franjo prethodno najavio, promijenjen je tekst molitve "Očenaš". Umjesto dijela molitve "ne uvedi nas u napast", u novoj će se verziji izgovarati "ne prepusti nas napasti".

Molitva je u izmijenjenom obliku već nekoliko godina prisutna u Bibliji, no talijanski biskupi sada su je odobrili i za mise.

Podsjetimo, Papa Franjo još prije godinu dana izrazio je želju da Katolička Crkva usvoji bolji prijevod fraze "ne uvedi nas u napast" iz Očenaša, najpoznatije kršćanske molitve.

Ustvrdio je da to nije dobar prijevod jer Bog nije taj koji ljude dovodi u napast.